open-index/open-wikipedia-markdown huggingface dataset:
Kristján B. Jónasson

**Kristján Bjarki Jónasson** (f. 23. nóvember 1967) er íslenskur bókaútgefandi og rithöfundur. Hann var útgáfustjóri Forlagsins frá 2000 til 2006 og eigandi bókaútgáfunnar Crymogea 2007 til 2021. Kristján var formaður Félags íslenskra bókaútgefanda 2006 til 2013. Hann er kvæntur skáldinu Gerði Kristnýju.
Truntusól

***Truntusól*** er skáldsaga, byggð á raunverulegum atburðum, eftir Sigurð Þór Guðjónsson, gefin út af Helgafelli 1973. Í bókinni er fjallað um vist á geðdeild, en nafnið er afbökun á heiti geðlyfsins Tryptizol.

## Heimild
* ''Sigurður Þór Guðjónsson: Bloggsíða''
Sasha Alexander

**Sasha Alexander**  (fædd Suzana S. Drobnjaković, 17. maí 1973) er bandarísk leikkona sem er þekktust fyrir hlutverk sín í *[[NCIS]]*, *[[Dawson's Creek]]* og *[[Rizzoli & Isles]]*. 

## Einkalíf
Alexander fæddist í Los Angeles, Kaliforníu í Bandaríkjunum og er af serbneskum og ítölskum uppruna. Sasha talar bæði serbnesku og ítölsku mjög vel. *Sasha Alexander* er sviðsnafn hennar en raunverulegt nafn hennar er Suzana (Sasha var gælunafn hennar í æsku) og Alexander er nafn bróður hennar. Alexander giftist kvikmyndaleikstjóranum Edoardo Ponti í janúar 2006 og saman eiga þau tvö börn. Ponti er sonur kvikmyndaframleiðandans Carlo Ponti og leikkonunnar Sophiu Loren. Sasha stundaði nám við Suður-Kaliforníuháskólann. Alexander fékk áhuga á leiklist í grunnskóla þar sem hún kom fram í leikritum sem hún hélt áfram í menntaskóla og háskóla. Fluttist hún til New York til þess að leika í leikhúsum og Shakespeare hátíðum.

## Ferill
Fyrsta hlutverk hennar var í stuttmyndinni Visceral Matter frá 1997. Fékk hlutverk í sjónvarpsþættinum Wasteland sem Jesse Presser. Lék systur Katie Holmes í Dawson's Greek. Var árið 2003 boðið hlutverk í NCIS sem leyniþjónustukonan Caitlin „Kate“ Todd sem hún lék til ársins 2005. Alexander leikur í dag réttarlæknirinn Maura Isles í sjónvarpsþættinum Rizzoli & Isles sem er gerður eftir metsölubókum Tess Gerritsen. Hefur komið fram í kvikmyndum á borð við: All Over the Guy, Yes Man og .

## Kvikmyndir og sjónvarp

## Verðlaun og tilnefningar
;San Diego kvikmyndahátíðin
* 2008: Verðlaun sem Besta leikkona í kvikmynd fyrir The Last Lullaby.

## Heimildir
* 
* 

## Tenglar
*
Cote de Pablo

**Cote de Pablo** (fædd María José de Pablo Fernández, 12. nóvember 1979) er sílesk-bandarísk leikkona sem er þekktust fyrir hlutverk sitt sem Ziva David í NCIS.

## Einkalíf
Pablo fæddist í Santíagó í Síle en er alin upp í Miami, Flórída í Bandaríkjunum. Stundaði söngleikús við New World School of the Arts og síðan við Carnegie Mellon háskólann í Pittsburgh, Pennsylvaníu þar sem hún lærði tónlist og leiklist. Pablo hefur komið fram í nokkrum leikritum á borð við: And The World Goes Round, The House of Bernarda Alba, Indiscretions, The Fantasticks og A Little Night Music.

## Ferill
Fyrsta sjónvarpshlutverk hennar var sem meðkynnnir í sjónvarpsþættinum Control árin 1994 – 1995. Lék í sjónvarpsþættinum The Jury sem Marguerite Cisneros árið 2004, aðeins tíu þættir voru sýndir. Var árið 2005 boðið hlutverk Mossad fulltrúans Ziva David í sjónvarpsþættinum NCIS og hefur verið hluti af honum síðan þá.

## Tónlist
Pablo söng Tom Waits lagið *Temptation* í NCIS þættinum *Last Man Standing* og má heyra allan flutninginn á NCIS: Official TV geisladiskinum. Pablo söng tvö lög inn á geisladisk Robertos Pitres *Vivo En Vida*.

## Kvikmyndir og sjónvarp

## Verðlaun og tilnefningar
### ALMA verðlaunin
* 2008: Tilnefnd sem besta leikkona í dramaseríu fyrir NCIS.

### Imagen Foundation verðlaunin
* 2009: Tilnefnd sem besta leikkona í aukahlutverki fyrir NCIS.
* 2006: Verðlauns sem besta leikkona í aukahlutverki fyrir NCIS.

## Heimildir
* 
* 

## Tenglar
* 
* http://www.cbs.com/primetime/ncis/cast/cote-de-pablo/ Cote de Pablo á heimasíðu NCIS á CBS heimasíðunni
Pauley Perrette

**Pauley Perrette**  (fædd  27. mars 1969)  er bandarísk leikkona, rithöfundur og talsmaður borgararéttinda, sem er þekktust fyrir hlutverk sitt sem Abby Sciuto í *[[NCIS]]*. 

## Einkalíf
Perrette fæddist í New Orleans, Louisiana í Bandaríkjunum og fluttist mikið um þegar hún var yngri vegna vinnu föðurs hennar. Hún stundaði nám við Valdosta State háskólann í Valdosta, Georgíu þar sem hún lærði félagsfræði, sálfræði og afbrotafræði.

Perrette styður mörg góðgerðarsamtök, þar á meðal dýrasamtök, Rauða krossinn, borgararéttindi og réttindi samkynhneigða. Perrette var gift leikaranum og tónlistarmanninum Coyote Shivers í þrjú ár. Hún giftist kvikmyndatökumanninn Michael Bosman í febrúar 2009.

## Tónlist
Perrette er lagahöfundur og söngvari sem hefur spilað í mörgum hljómsveitum og hefur gefið út nokkra geisladiska. Tók hún upp lagið *Fear* meðsamið af Tom Polce undir nafninu *Stop Making Friends*. Lagið var gefið út á NCIS: The Official TV geisladisknum sem var gefinn út 10. febrúar 2009. Hún var einnig aðalsöngvari hljómsveitarinnar Lo-Ball sem *Pauley P*. Lagið *Can't Get Me Down* eftir hljómsveitina má heyra í kvikmyndinni *[[Legally Blonde]]*. Perrette kom fram í tónlistasmyndbandinu *The Unnamed Feeling* með Metallicu.

## Ferill
Perrette hefur komið fram í mörgum kvikmyndum, sjónvarpsþáttum, auglýsingum, tónlistamyndböndum og stuttmyndum gegnum árin. Fyrsta hlutverk hennar var í sjónvarpsþættinum *ABC Afterschool Specials* frá 1994. Hefur kom fram sem gestaleikari í sjónvarpsþáttum á borð við: *[[Frasier]]*, *[[The Drew Carey Show]]*, *[[Philly]]*, *[[24 (sjónvarpsþáttur)|24]]* og **. Perrette hefur síðan 2003 leikið réttarrannsóknarsérfræðinginn Abby Sciuto í sjónvarpsþættinum *[[NCIS]]*.

## Kvikmyndir og sjónvarp

## Verðlaun og tilnefningar
;Beverly Hills kvikmyndahátíðin
* 2010: Verðlaun sem besta leikkona fyrir To Comfort You.

## Tilvísanir

## Heimildir
* 
* 

## Tenglar
* 
* http://www.cbs.com/primetime/ncis/cast/pauley-perrette/ Pauley Perrette á heimasíðu NCIS á CBS heimasíðunni
Dómkirkjan í São Paulo

**Dómkirkjan í São Paulo** (portúgalska: *Catedral Metropolitana* eða *Catedral da Sé de São Paulo*) er dómkirkja í São Paulo í Brasilíu. Kirkjan, sem er að mestu í nýgotneskum stíl var reist á árunum 1913 til 1967 en var vígð árið 1954. Hún er í austanverðri miðborg São Paulo. Kirkjan er 111 metrar á lengd, 46 metrar á breidd og turnarnir tveir eru 96 metrar á hæð.
Bangalore

**Bangalore** (opinberlega þekkt sem **Bengaluru**) er borg í suðurhluta Indlands  og höfuðborg fylkisins Karnataka. Í borginni og nágrenni hennar búa yfir tíu milljón manns og borgin þriðja fjölmennasta borg Indlands og fimmta fjölmennasta borgarsvæðið.  Bangalore er þekkt sem í „Silicon Valley Indlands“ vegna lykilhlutverks síns í upplýsingatækniiðnaði Indlands. Borgin er á Deccan sléttunni og er  900 m yfir sjávarmáli.
Michael Weatherly

**Michael Weatherly** (fæddur Michael Manning Weatherly Jr., 8. júlí 1968)  er bandarískur leikari sem er þekktastur fyrir hlutverk sín í NCIS og Dark Angel. 

## Einkalíf
Weatherly fæddist í New York-borg en er alinn upp í Fairfield í Connecticut í Bandaríkjunum. Hann stunaði nám við Boston-háskólann, American University í Washington, American University í París og Menlo University áður en hann ákvað að hætta námi og gerast leikari. Var giftur leikkonunni Amelia Heinle en saman eiga þau einn son. Weatherly var trúlofaður leikkonunni Jessicu Alba frá 2001 – 2003. Giftist Bojönu Jankovic í september 2009.

## Ferill
Fyrsta hlutverk hans var í sjónvarpsþættinum The Cosby Show frá 1991. Var árið 2000 boðið hlutverk í Dark Angel sem Logan Cale sem hann lék til ársins 2002. Weatherly hefur síðan 2003 leikið NCIS alríkisfulltrúann Anthony DiNozzo í sjónvarpsþættinum NCIS. Leikstýrði NCIS-þættinum *One Last Score* sem var frumsýndur 1. Mars 2011 í áttundu þáttaröðinni. 

## Kvikmyndir og sjónvarp

## Verðlaun og tilnefningar
### Academy of Science Fiction, Fantasy & Horror Films verðlaunin
* 2002: Tilnefndur sem besti aukaleikari í sjónvarpsseríu fyrir Dark Angel.
* 2001: Tilnefndur sem besti aukaleikari í sjónvarpsseríu fyrir Dark Angel.

### Soap Opera Digest verðlaunin
* 1995: Tilnefndur sem besti ungi aðalleikar fyrir Loving.
* 1994: Tilnefndur sem heitasta karlstjarnan fyrir Loving.

### Teen Choice verðlaunin
* 2001: Tilnefndur sem besti sjónvarpsleikari fyrir Dark Angel.

## Tilvísanir

## Heimildir
* 
* 

## Tenglar
* Heimasíða 
* 
* [Michael Weatherly á heimasíðu [NCIS] á CBS heimasíðunni]
Hósti

**Hósti** er viðbragð sem hjálpar til með að flytja efni eins og ryk, vökva og örverur úr lungunum og barkanum. Hóstaviðbragðinu skiptist í þrjú stig: innöndun, útöndun meðan á raddbandaglufunni er lokað og skyndilega losun lofts úr lungunum þegar að raddbandaglufan opnast. Þessu fylgir einkennandi hljóð. Hósti getur komið fram bæði viljandi og óviljandi.

Tíður hósti getur bent á sjúkdómi en margir gerlar og veirur notfæra sér hósta sem smitunarleið. Oftast kemur hósti fram vegna smitunar í öndunarveginum en getur líka verið vegna meðal annars kæfingar, reykinga, mengunar, asma, lungnakvefs, æxla í lungunum og hjartabilunar.
Njálsgata (aðgreining)

**Njálsgata** getur átt við um eftirfarandi:
## Götur
* Njálsgötu, gata í miðbæ Reykjavíkur.
## Kvikmyndir
* Njálsgötu, stuttmynd frá árinu 2010.
Þorskígildi

**Þorskígildi** eða þoskígildistonn er það aflamagn eða veiðikvóti af tiltekinni tegund sem telst jafnverðmætt og þorskur. Sjávarútvegs- og landbúnaðarráðuneyti Íslands gefur árlega út töflur yfir þorskígildiskvóta og birtir á vefsíðu Fiskistofu.

þorskígildisstuðlar aflaárið 2010/2011

:Þorskur	 1.00
:Ýsa	        0.95
:Ufsi	        0.64
:Karfi	        0.74
:Langa	        0.51
:Keila	        0.34
:Steinbítur	0.87
:Úthafskarfi   0.86								
:Skötuselur	1.92
:Grálúða	2.21
:Skarkoli	0.80
:Þykkvalúra	1.07
:Langlúra	0.60
:Sandkoli	0.24
:Skrápflúra	0.34
:Síld	        0.11
:Loðna	        0.17
:Kolmunni	0.13
:NÍ-Síld 	0.16
:Humar	        4.51
:Rækja (innfjarðarrækja)	0.58
:Rækja (úthafsrækja)	0.63
:Rækja á Flæmingjagrunni 0.44

## Tengt efni

* Íslenska kvótakerfið
	
## Heimildir
* 
* Fiskistofa, þorskígildisstuðlar 2011
Helgafell (bókaforlag)

**Helgafell** var bókaútgáfa sem starfaði á árunum 1942 – 1985 en sameinaðist þá bókaútgáfunni Vöku í útgáfufyrirtæki sem hlaut nafnið Vaka-Helgafell og er nú hluti af Forlaginu. Helgafell var lengi ein umsvifamesta bókaútgáfa landsins og gaf út verk ýmissa helstu rithöfunda þjóðarinnar, þar á meðal Halldórs Laxness.

Ragnar Jónsson í Smára stofnaði ásamt Kristni E. Andréssyni bókaútgáfuna Heimskringlu árið 1934 og stóð Heimskringla að stofnun Máls og menningar 1937 ásamt Félagi byltingarsinnaðra rithöfunda. Heimskringla hélt þó áfram starfsemi og gaf meðal annars út *[[Heimsljós]]* Halldórs Laxness í fjórum bindum á árunum 1937 – 1940. Árið 1940 yfirtók Ragnar Heimskringlu og hóf bókaútgáfu á eigin vegum, fyrst undir nafni Víkingsútgáfunnar en árið 1942 stofnaði hann Helgafell í því skyni að gefa út vandaðar bækur.

Fyrsta verkefni Helgafells var raunar útgáfa á samnefndu tímariti með áherslu á bókmenntir og listir. Það kom fyrst út 20. mars 1942 og voru ritstjórar þess skáldin Magnús Ásgeirsson og Tómas Guðmundsson. Tímaritið Helgafell þótti mjög vandað og hlaut það góðar móttökur. Það kom út til ársins 1946.

Um haustið hóf Helgafell svo bókaútgáfu og voru fyrstu bækurnar heildarútgáfa á verkum Jóns Thoroddsen, viðhafnarútgáfa í skinnbandi. Vandað var til frágangs margra útgáfubóka forlagsins og meðal annars voru gefnar út margar listaverkabækur. Margir af helstu rithöfundum landsins voru gefnir út af Helgafelli, þar á meðal þeir Gunnar Gunnarsson, Þórbergur Þórðarson og Davíð Stefánsson, að ógleymdum Halldóri Laxness, en Ragnar gaf út allar bækur hans sem út komu á eftir Heimsljósi og er Vaka-Helgafell enn útgefandi verka Halldórs.

Með stofnun Helgafells urðu ákveðin tímamót í bókaútgáfu á Íslandi þar sem að henni var staðið með meiri myndarskap en áður hafði þekkst, upplög bóka voru stærri og ritlaun sem höfundar fengu greidd mun hærri en áður hafði þekkst. Ragnar sóttist líka eftir að gefa út bækur ungra og efnilegra rithöfunda og styrkti þá oft til ritstarfa.

Útgáfan bryddaði líka upp á ýmsum nýjungum, gaf meðal annars út Íslendingasögur með nútímastafsetningu og varð sú útgáfa mjög umdeild. Jafnframt var Helgafell á sjötta og sjöunda áratugnum sú bókaútgafa sem einna best sinnti íslenskum samtímabókmenntum. Úr því dró þó smátt og smátt og þegar Ólafur Ragnarsson í Vöku keypti Helgafell 1985 og sameinaði útgáfurnar í Vöku-Helgafell lá verðmæti Helgafells fyrst og fremst í útgáfurétti á verkum margra virtra höfunda.

## Tilvísanir


## Heimildir
* 
*
Xmind

**Xmind** er leyfisskyldur hugbúnaður til að gera hugarkort og fleiri tegundir af skýringarmyndum. Forritið kom fyrst út árið 2007. Árið 2013 var það valið vinsælasta hugarkortsforritið af Lifehacker.
Njálsgata (stuttmynd)

***Njálsgata*** (enska: ***Committed***) er íslensk stuttmynd frá árinu 2009. Myndin fékk Edduverðlaunin 2010 í flokknum *stuttmynd ársins*.
Sean Murray

**Sean Murray**  (fæddur Sean Harland Murray 15. nóvember 1977) er bandarískur leikari sem er þekktastur fyrir hlutverk sitt sem Timothy McGee í *[[NCIS]]*. 

## Einkalíf
Murray fæddist í Bethesda, Maryland í Bandaríkjunum og eyddi æskuárum sínum nálægt Coffs Harbour í Nýju Suður-Wales, Ástralíu. Murray giftist Carrie James í nóvember 2005 og saman eiga þau tvö börn.

### Fjölskylda
Murray er stjúpsonur framleiðandans Donald Bellisario sem er höfundurinn að *[[NCIS]]*. Yngri bróðir hans Chad M. Murray er framleiðandi við þáttinn, ásamt því að móðir hans Vivienne lék í fyrstu þáttaröðinni sem hin dularfulla ræðhærða kona sem Gibbs sást með. Hálfsystir hans Troian Bellisario lék systur Murrays, Sarah McGee og hálfbróðir hans Michael Bellisario lék Charles „Chip“ Sterling í þriðju þáttaröðinni.

## Ferill
Fyrsta hlutverk Murray var í sjónvarpsmyndinni *[[Backfield in Motion]]* frá 1991. Lék í galdramyndinni *[[Hocus Pocus]]* frá 1993 með Betty Midler og Söru Jessicu Parker. Honum var boðið hlutverk í sjónvarpsþættinum *[[Harts of the West]]* sem Zane Grey Hart og kom fram í 15 þáttum. Murray var gestaleikari í sjónvarpsþættinum *[[JAG]]* sem stjúpfaðir hans Bellisario var framleiðandi að. Hefur síðan 2003 leikið NCIS alríkisfulltrúann Timothy McGee í sjónvarpsþættinum *[[NCIS]]*.

## Kvikmyndir og sjónvarp

## Verðlaun og tilnefningar
**Young Artist verðlaunin**
* 1994: Tilnefndur sem besti ungi leikari í grínmynd fyrir *[[Hocus Pocus]]*.
* 1994: Tilnefndur sem besti ungi leikari í sjónvarpsseríu fyrir *[[Harts of the West]]*.

## Tilvísanir

## Heimildir
* 
* 

## Tenglar
* 
* http://www.cbs.com/primetime/ncis/cast/sean-murray/ Sean Murray á heimasíðu NCIS á CBS heimasíðunni
Jafna Schrödingers

**Jafna Schrödingers** eða **Schrödingerjafnan**, er mikilvægasta jafna skammtafræðinnar, sem lýsir því hvernig skammtafræðilegt ástand kerfis breytist með tíma. Austurríski eðlisfræðingurinn Erwin Schrödinger setti jöfnuna fram árið 1927.

## Jafnan



þar sem:
:* \Psi er bylgjufall,
:* i \hbar \frac {\partial}{\partial t} er orkuvirki og \hbar plancksfasti,
:* \hat H er Hamiltonvirki
Margaret Mead

**Margaret Mead** (16. desember 1901 – 15. nóvember 1978) var bandarískur mannfræðingur. Hún var frumkvöðull í mannfræðilegum rannsóknum á barnæsku, uppeldisaðferðum og kynhlutverkum, og áhrifum þeirra á menningu og samfélag. Einnig var hún brautryðjandi í notkun ljósmynda og kvikmynda við gagnasöfnun á vettvangi.  

Hún rannsakaði árið 1925 stúlkur og þroskaferil unglingsára á eyjunni Tau í Samóaeyjaklasanum. Hún taldi að kynþroski stúlkna á Samóaeyjum og yfirfærsla frá ungling yfir í fullorðna konu væri án átaka og tilfinningalegrar spennu. Árin 1928–1930 rannsakaði hún fjölskyldulíf og hugmyndir um kynlíf, hjónaband, barnauppeldi og yfirnáttúrlega hluti hjá Manus-fólkinu á Aðmírálseyjum undan ströndum Nýju-Gíneu. Hún lauk doktorsprófi frá Columbia-háskóla árið 1929.
 
Mead gerði rannsókn 1931 til 1933 er hún dvaldi hjá Tchambuli-, Arapesh- og Mundugumor-fólkinu á Nýju-Gíneu og skoðaði þá meðal annars kynhlutverk. Árið 1936 fór hún til þriggja ára dvalar á Balí með þáverandi eiginmanni og notuðu þau ljósmyndir og kvikmyndir við gagnasöfnun sem þá var nýlunda.

Mead var mjög vinsæll fræðimaður og álitsgjafi í fjölmiðlum. Hún var afkastamikil og á árunum 1925–1975 birtust eftir hana 1300 ritverk af ýmsu tagi. 

## Tilvísanir
Jóhannes (kvikmynd)

***Jóhannes*** er íslensk kvikmynd frá árinu 2009. Henni var leikstýrt af Þorsteini Gunnari Bjarnasyni. Kristján Viðar Haraldsson og hljómsveitin Greifarnir sömdu titillag myndarinnar.

## Leikarar
* Þórhallur Sigurðsson - Jóhannes
* Stefán Karl Stefánsson - Diddi
* Stefán Hallur Stefánsson - Grettir
* Herdís Þorvaldsdóttir - Ellisíf
* Guðrún Ásmundsdóttir - Sigurlaug
* Unnur Birna Vilhjálmsdóttir - Tóta
* Halldór Gylfason - Sigurleifur
* Sigrún Gylfadóttir - Signý
* Arnar Freyr Karlsson - Gummi
* Halldór Magnússon - Indriði
* Gísli Örn Guðbrandsson - strákur í rútu
* Ellert Ingimundarson - Ari
* Kristján Franklin Magnúss - Sigurjón
* Aðalheiður Sigurjónsdóttir - Friðrika
Umboðsmaður barna

Embætti **umboðsmanns barna** var stofnað með lögum nr. 83/1994 sem tóku gildi 1. janúar 1995. Umboðsmaður barna er stjórnvald og heyrir stjórnskipulega undir forsætisráðuneytið. Umboðsmaður barna er sjálfstæður embættismaður, óháður boð- eða skipunarvaldi stjórnvalda, málsvari barna gagnvart stjórnvöldum og einkaaðilum. 

Hlutverk umboðsmanns barna að vinna að bættum hag barna og standa vörð um hagsmuni, þarfir og réttindi þeirra. Með börnum er átt við einstaklinga undir 18 ára aldri þannig að umbjóðendahópurinn er stór og margbreytilegur. Umboðsmanni er ætlað að vekja athygli á réttinda- og hagsmunamálum barna almennt, jafnt á opinberum vettvangi sem og hjá einkaaðilum. Honum ber að vinna að því að tekið sé tillit til hagsmuna barna við lagasetningu, ákvarðanatöku og skipulagningu í þjóðfélaginu. Umboðsmaður getur komið með tillögur til úrbóta á réttarreglum og fyrirmælum stjórnvalda, er varða börn sérstaklega, og bent á leiðir til úrbóta við framkvæmd þeirra ef þess þarf. Umboðsmanni barna er ætlað að stuðla að því að virtir séu þeir þjóðréttarsamningar sem snerta réttindi og velferð barna og Ísland er aðili að. Umboðsmaður ræður sjálfur hvaða mál hann tekur til umræðu eða meðferðar hverju sinni. 

Öllum er heimilt að leita til embættisins með erindi sín enda ber umboðsmanni skylda til að leiðbeina þeim er til embættisins leita um leiðir sem færar eru innan stjórnsýslu og hjá dómstólum. Erindum má beina til umboðsmanns skriflega eða símleiðis og hafa börn sérstakan forgang hjá embættinu. Umboðsmanni barna er ekki ætlað að taka til meðferðar ágreining milli einstaklinga. Stór hluti þeirra erinda sem berast embættinu varða þó einstaklingsmál og geta slík mál leitt til frekari afskipta umboðsmanns hafi þau almenna skírskotun. Umboðsmanni barna er einnig frjálst að taka upp mál að eigin frumkvæði. Málin sem berast umboðsmanni barna varða öll svið samfélagsins. Sem dæmi mál nefna mál sem varða fjölskylduna, barnavernd, skóla- og frístundastarf, heilsu og líðan, vinnu, afbrot, fjármál, neytendavernd, skipulagsmál o.s.frv. 

Hjá embættinu vinna fjórir starfsmenn að umboðsmanni barna meðtöldum. 

## Umboðsmenn barna
*Þórhildur Líndal var umboðsmaður frá 1. janúar 1995 til 31. desember 2004.
*Ingibjörg Rafnar var umboðsmaður frá 1. janúar 2005 til 1. júlí 2007.
*Margrét María Sigurðardóttir var umboðsmaður frá 1. júlí 2007 til 30. júní 2017.
*Salvör Nordal var skipuð í embættið frá 1. júlí 2017, og aftur frá 1. júli 2022 til næstu fimm ára.

## Tenglar
*Heimasíða - www.barn.is
*Lög um umboðsmann barna nr. 83/1994
Lauren Holly

**Lauren Holly**  (fædd Lauren Michael Holly, 28. október 1963) er bandarísk leikkona sem er þekktust fyrir hlutverk sín í *[[NCIS]]*, *[[Dumb & Dumber]]* og *[[Chicago Hope]]*. 

## Einkalíf
Holly fæddist í Bristol í Pennsylvaníu í Bandaríkjunum og ólst upp í Geneva í New York fylki. Hún útskrifaðist frá Sarah Lawrence-háskólanum í New York árið 1985 með gráðu í enskum bókmenntum. Holly hefur verið gift þrisvar sinnum: leikaranum Danny Quinn 1991–1993 syni Anthonys Quinn, leikaranum Jim Carrey 1996–1997 og hefur frá mars 2001 verið gift Francis Greco og saman eiga þau þrjú ættleidd börn.

## Ferill
Fyrsta hlutverk Holly var í sjónvarpsþættinum *[[Hill Stree Blues]]* frá 1984. Holly lék í *[[All My Children]]* á árunum 1986-1989 sem Julie Chandler. Henni var boðið hlutverk í kvikmyndinni *[[Dumb & Dumber]]* frá 1994, sem ástarefni Lloyd Christmas. Holly lék aðalhlutverkið í sjónvarpsþættinum *[[Picket Fence]]* á árunum 1992 – 1996 sem fógetinn Maxine Stewart og lék síðan lækninn Jeremy Hanlon í *[[Chicago Hope]]* árin 1999 – 2000. Holly lék í tónlistarmyndbandinum *Goodbye Earl* árið 2000 með Dixie Chicks. Henni var boðið hlutverk yfirmanns NCIS Jenny Shepard í sjónvarpsþættinum *[[NCIS]]* sem hún lék frá 2005 – 2008. Holly hefur komið fram sem gestaleikari í sjónvarpsþáttum á borð við: *[[Providence]]*, **, *[[Covert Affairs]]* og *[[Flashpoint]]* og hefur einnig komið fram í kvikmyndum á borð við: *[[Any Given Sunday]]*, *[[What Women Want]]*, *[[Raising Flagg]]* og *[[Final Storm]]*. 

## Kvikmyndir og sjónvarp

## Verðlaun og tilnefningar
### Daytime Emmy verðlaunin
* 1988: Tilnefnd sem besta unga leikkona í drama seríu All My Children.

### MTV Movie verðlaunin
* 1995: Verðlaun fyrir besta kossinn með Jim Carrey fyrir Dumb & Dumber.

### Razzie verðlaunin
* 1998: Tilnefnd sem versta leikkonan fyrir A Smile like Yours og Turbulence.

### Satellite verðlaunin
* 2002: Tilnefnd sem besta aukaleikkona fyrir míniseríu eða sjónvarpsmynd fyrir Jackie, Ethel, Joan: The Women of Camelot.

### Screen Actors Guild verðlaunin
* 1996: Tilnefnd sem besti leikhópur í dramaseríu fyrir Picket Fences.
* 1995: Tilnefnd sem besti leikhópur í dramaseríu fyrir Picket Fences.

### Soap Opera Digest verðlaunin
* 1989: Tilnefnd sem besta kvennhetjan fyrir All My Children.

### Viewers for Quality Television verðlaunin
* 1994: Verðlaun sem besta aukaleikona í dramaseríu fyrir Picket Fences.

### Westen Heritage verðlaunin
* 2003: Verðlaun fyrir bestu sjónvarpsmynd fyrir King of Texas.

## Heimildir
* 
* 

## Tenglar
* 
* http://www.laurenholly.com/ Heimasíða Laurens Hollys
Stefán Hallur Stefánsson

**Stefán Hallur Stefánsson** (f. 4. október 1977) er íslenskur leikari.

## Ferill í kvikmyndum og sjónvarpsþáttum

## Tenglar
*
Eyjan.is

**Eyjan.is** var íslenskur fréttafjölmiðill á netinu sem bauð upp á hina ýmsu bloggara, svo sem Egil Helgason, Illuga Jökulsson og fleiri. Eyjan var stofnuð í júní 2007 af þeim Jóni Garðari Hreiðarssyni, Pétri Gunnarssyni, Andrési Jónssyni og Birgi Erlendssyni. Fyrsti ritstjóri hennar var Pétur Gunnarsson sem lét af störfum ári síðar og hvarf úr eigendahópi hennar. Eigendur Eyjunnar voru síðan auk Jóns Garðars, Rúnar Hreinsson og Birgir Erlendsson. 

Í apríl, árið 2011 urðu eigandaskipti, en þá keypti Vefpressan, sem var í eigu Björns Inga Hrafnssonar Eyjuna.is, sem fullu nafni nefndist Eyjan Media ehf. Við eigendaskiptin varð Karl Th. Birgisson ráðinn ritstjóri hennar. Karl lét af störfum í janúar 2012. Skömmu síðar var Magnús Geir Eyjólfsson ráðinn ritstjóri. Í maí 2012 voru gerðar umfangsmiklar breytingar á Eyjunni og hún felld inn í vefrit Pressunnar sem efnisflokkur. Árið 2014 keypti Björn Ingi DV og felldi Eyjuna og Pressuna saman við vefútgáfu DV. Árið 2017 varð fyrirtæki Björns gjaldþrota og hópur fjárfesta keypti DV. Árið 2020 keypti svo Torg hf. í eigu Helga Magnússonar reksturinn. Eyjan og Pressan eru nú efnisflokkar á vefútgáfu DV.

## Tilvísanir

## Tenglar
* Eyjan á Vefsafninu
Kauphöll Íslands

**Kauphöll Íslands** var stofnuð 1985 af íslenskum bönkum og Seðlabanka Íslands. Viðskipti hófust ári síðar á íslenskum ríkisskuldabréfum og viðskipti með hlutabréf hófust 1990.

Erlend fyrirtæki sem eru skráð í kauphöllinni eru annaðhvort færeysk eða með starfstöð á Íslandi. Færeysku fyrirtækin Atlantic Airways, Atlantic Petroleum, Eik banki og Føroya Banki eru öll skráð í kauphöllinni og auk þeirra er alþjóðlega álfyrirtækið Century Aluminium einnig skráð. 

Stærstu fyrirtæki kauphallarinnar eru tvískráð í öðrum kauphöllum. DeCode er skráð í Nasdaq kauphöllinni og Össur er skráður í OMX kauphöllinni í Kaupmannahöfn. Stærri fyrirtæki hafa aðgang að sölu hlutabréfa í Kauphöll Íslands og hafa mörg þeirra komið og farið. Nafntoguð fyrirtæki hafa verið a listum kauphallarinnar og hafa til dæmis Össur og Marel verið þar áberandi. Einnig hafa móðurfélög verslunnarkeðja og ýmis fasteignafélög verið skráð í íslensku kauphöllina, ásamt fjölmörgum öðrum fyrirtækjum.

Skráning hefur verið samræmd við norrænar kauphallir frá 2000 þegar að kauphöllinn hóf að nota samnorræna tölvukerfið *SAXESS*.  2003 varð Kauphöll Íslands tæknilegur stjórnunaraðili *færeysku kauphallarinnar* og samhliða þeirri breytingu voru færeysk fyrirtæki skráð í kauphöllinni hér á landi. 2006 samþykkti kauphöllin að sameinast OMX Nordic Exchange og sá samruni varð að veruleika 19. september sama árs.

Í kauphöllum fara viðskipti fram með hlutabréf og verðbréf. Bréfin eru nú orðið í formi tölvugagna en þau ganga engu að síður kaupum og sölum innan kauphallar. Tilboð eru gerð í bréfin í kauphöllum og sérstakir verðbréfamiðlarar hafa alla milligöngu um þessi viðskipti. Raunar eru kauphallir sem byggingar óþarfar í dag þar sem eigendur gefa skipanir um kaup og sölu í gegnum síma eða tölvupóst til verðbréfamiðlara, sem senda tilkynningu um viðskiptin til kauphallar, hvort sem bréf eru til sölu eða óskist keypt. Þá taka aðrir miðlarar við sér og bjóða bréf til sölu eða óska eftir kaupum. Öll þessi viðskipti fara í gegnum tölvukerfi kauphallar og eru þau skráð inn í sérstaka verðbréfavísitölu sem ákvarðar svo skráð viðmiðunargengi verðbréfa.

## Tengt efni
*OMX Iceland 15
*Verðbréf

## Heimildir
Fribourg (kantóna)

**Fribourg** (þýska: Freiburg, ítalska: Friburgo, retórómanska: Friburg) er kantóna í Sviss og er meirihluti íbúa frönskumælandi. 

## Lega og lýsing
Freiburg er áttunda stærsta kantóna Sviss með 1.621 km2. Hún liggur mjög vestarlega í landinu, með austurströnd Neuchatelvatns. Fribourg á eingöngu land að tveimur öðrum kantónum: Bern fyrir norðan og austan og svo Vaud fyrir sunnan og vestan. Auk þess á Fribourg þrjú lítil landsvæði innan Vaud og eitt innan Bern. Norðarlega í kantónunni Freiburg er svo lítið landsvæði sem tilheyrir Bern. Íbúar eru 273 þúsund, sem gerir Freiburg að tíundu fjölmennustu kantónu Sviss. Höfuðborgin heitir sömuleiðis Fribourg (Freiburg á þýsku). Um 63% íbúanna eru frönskumælandi en 29% þýskumælandi.

## Skjaldarmerki
Skjaldarmerki kantónunnar er tvískiptur skjöldur. Fyrir ofan er svart og fyrir neðan er hvítt. Merki þetta kemur fyrst fram á 15. öld. Sagt er að Berthold IV af Zähringer-ætt, stofnandi borgarinnar Freiburg, hafi á leið sinni í gegnum héraðið sofið í skúr. Sökum kulda huldi hann sig með teppum. En þegar hann vaknaði næsta morgun kom í ljós að teppin voru mjöl- og kolasekkir. Því voru klæði hans svört að ofan og hvít að neðan.

## Söguágrip
Héraðið var lengi vel eign Búrgúnd. Berchtold IV af Zähringer-ætt var hertoginn af Búrgúnd á 12. öld og stofnaði hann fríborgina Freiburg (Fribourg). Þegar Zähringer-ættin dó út 1218, erfðu greifarnir af Kyburg héraðið. Þó var héraðið og borgin tengd Búrgúnd og síðan Savoy allt til 1452. Árið 1477 tók héraðið þátt í Búrgúnd-stríðinu og losaði sig endanlega við erlend yfirráð. Árið 1481 fékk það inngöngu í svissneska sambandið og varð að tíundu kantónunni. Þegar Frakkar réðust inn í Sviss 1798 gafst Fribourg upp bardagalaust. Frakkar hurfu þaðan 1814. Árið 1846 fór trúarstríðið fram í Sviss (*Sonderbundskrieg*). Fribourg gekk til liðs við kaþólikka, enda höfðu siðaskiptin aldrei farið fram í kantónunni. Sambandsher Sviss sigraði í stríðinu, réðust inn í Fribourg og mynduðu nýja stjórn. Öll klaustur voru aflögð og allir jesúítar voru hraktir burt. En nýja stjórnin varaði stutt. 1856 náðu kaþólikkar aftur völdum og umbyltu kantónunni eins og kirkjuvald. Mjög strangar reglur voru lögleiddar. Sökum mikillar íhaldssemi fór iðnvæðingin seint af stað í kantónunni en hún hófst ekki fyrr en upp úr 1870.

## Borgir

## Heimildir
*
Rocky Carroll

**Rocky Carroll**  (fæddur Roscoe Carroll, 8. júlí 1963) er bandarískur leikari sem er þekktastur fyrir hlutverk sín í *[[NCIS]]*, **, *[[Roc]]*, *[[The Agency]]* og *[[Chicago Hope]]*. 

## Einkalíf
Carroll fæddist í Cincinnati í Ohio í Bandaríkjunum. Hann stundaði nám við School for Creative and Performing Arts og útskrifaðist þaðan árið 1981. Carroll var ákveðinn í því að auka þekkingu sína í leiklist og hóf nám við The Conservatory of Theatre Art við Webster-háskólann í St. Louis þaðan sem hann útskrifaðist með B.F.A. gráðu. Eftir útskrift þá fluttist Carroll til New York og þar kynnti hann börnum fyrir verkum Shakespeare með þáttöku í Joe Papps *Shakespeare á Broadway* seríunni.

## Ferill
### Leikhús
Sem hluti af Joe Papps New York Shakespeare-hátíðinni, þá átti Carroll þátt í að opna dyrnar fyrir lituðum leikurum með því að taka hlutverk sem oftast voru leikin af hvítum leikurum í Shakespeare-leikritunum. Árið 1987 kynntist Carroll verkum Augusts Wilson þegar hann lék í leikritinum *The Piano Lesson*. Leikritið hlaut ekki aðeins Pulitzer-verðlaunin fyrir drama, þá var Carroll tilnefndur til Tony og Drama Desk-verðlauna fyrir hlutverk sitt. 

### Sjónvarp
Fyrsta sjónvarpshlutverk Carrolls var árið 1989 í sjónvarpsmyndinni *Money, Power, Murder*. Árið 1991 var honum boðið hlutverk í *Roc* sem Joey Emerson, sem hann lék til ársins 1994. Hann hefur verið gestaleikari í sjónvarpsþáttum á borð við: Boston Legal, The West Wing, Law & Order og The Game. Frá 1996-2000 þá lék hann í Chicago Hope sem læknirinn Keith Wilkes. Carroll hefur verið hluti af NCIS síðan 2008 sem Leon Vance hinn nýi yfirmaður NCIS ásamt því að koma fram í .

### Kvikmyndir
Fyrsta kvikmyndahlutverk Carrolls var árið 1989 í Born on the Fourth of July. Síðan þá hefur hann komið fram í kvikmyndum á borð við Crimson Tide, *Best Laid Plans* og *Yes Man*.

## Kvikmyndir og sjónvarp

## Verðlaun og tilnefningar
### Image-verðlaunin
* 2010: Tilnefndur sem besti aukaleikari í dramaseríu fyrir NCIS.
* 1999: Tilnefndur sem besti leikari í dramaseríu fyrir Chicago Hope.
* 1998: Tilnefndur sem besti aukaleikari í dramaseríu fyrir Chicago Hope.

### Screen Actors Guild-verðlaunin
* 1998: Tilnefndur sem besti leikhópur í dramaseríu fyrir Chicago Hope.
* 1997: Tilnefndur sem besti leikhópur í dramaseríu fyrir Chicago Hope.

## Heimildir
* 
* 

## Tenglar
* 
* http://www.cbs.com/primetime/ncis/cast/rocky-carroll/ Rocky Carroll á heimasíðu NCIS á CBS heimasíðunni
Þríhyrningsfylki

**Þríhyrningsfylki** er tegund af ferningsfylki í línulegri algebru þar sem öll stök fyrir ofan eða neðan aðalhornalínuna hafa gildið núll. Fylki sem eru samoka við þríhyrningsfylki kallast **þríhyrningsgerleg**.

## Lýsing
Fylki þar sem stök fyrir *ofan* aðalhornalínuna eru núll:
: \mathbf{L}=
\begin{bmatrix}
l_{1,1} &         &        &           & 0  \\
l_{2,1} & l_{2,2} &        &           &    \\
l_{3,1} & l_{3,2} & \ddots &           &    \\
\vdots  & \vdots  & \ddots & \ddots    &    \\
l_{n,1} & l_{n,2} & \ldots & l_{n,n-1} & l_{n,n}
\end{bmatrix}


nefnast **neðri þríhyrningsfylki** 

og fylki þar sem stök fyrir *neðan* aðalhornalínuna eru núll:
: \mathbf{U} =
\begin{bmatrix}
u_{1,1} & u_{1,2} & u_{1,3} & \ldots & u_{1,n}  \\
        & u_{2,2} & u_{2,3} & \ldots & u_{2,n}  \\
        &         & \ddots  & \ddots & \vdots   \\
        &         &         & \ddots & u_{n-1,n}\\
  0     &         &         &        & u_{n,n}
\end{bmatrix}


nefnast **efri þríhyrningsfylki**.

## Tilvísanir


## Tengt efni
* Línuleg algebra
* Töluleg línuleg algebra
Katrín prinsessa af Wales

**Katrín, prinsessa af Wales og hertogaynja af Cornwall og Cambridge** (fædd 9. janúar 1982 sem Kate Elizabeth Middleton og þekkt sem **Kate**) er kona Vilhjálms Bretaprins. Hún ólst upp í Chapel Row í Buckleberry, þorp nálægt Newbury í Berkshire. Hún lærði listasögu (History of Art) við St. Andrews-háskóla í Skotlandi og þar hitti hún Vilhjám árið 2001. Þá hófst samband milli þeirra en þau hættu saman um hríð árið 2007. Þau voru áfram vinir en tóku saman á ný sama ár. Árið 2010 var tilkynnt að þau ætluðu að giftast, og var brúðkaupið haldið þann 29. apríl 2011 í Westminster Abbey.

Katrín tilkynnti í mars árið 2024 að hún hefði greinst með krabbamein og hafið lyfjameðferð gegn því.

## Tilvísanir
Kristinn Guðbrandsson

**Kristinn Guðbrandsson** (13. júní 1922 – 6. september 2000) var einn af stofnendum fyrirtækisins Björgunar ehf sem hóf starfsemi sína á að bjarga skipum af strandstað. Seinna haslaði fyrirtækið, með Kristinn í fararbroddi, sér völl á sviði dælingar byggingarefnis úr sjó ásamt að sinna hafnardýpkunum. Kristinn var framkvæmdastjóri frá stofnun Björgunar 1952 til 1981, en gerðist þá forstjóri fyrirtækisins til dauðadags. Kristinn var einn af frumkvöðlum í fiskeldi á Íslandi með stofnun fyrirtækjanna Tungulax og seinna Ísnó sem varð mjög umsvifamikið í ræktun á hafbeitarlaxi. Leitin að gullskipinu er þó sennilega þekktasta framtak Kristins en hann var forystumaður í hópi manna sem leituðu áratugum saman að hollenska indíafarinu *[[Het Wapen van Amsterdam]]*. *Het Wapen* strandaði sem kunnugt er á Skeiðarársandi árið 1667. Hápunktur leitarinnar var árið 1983 þegar gullskipsmenn töldu sig hafa fundið flakið og settu niður mikið stálþil utan um þann stað sem skipið var talið vera. Í ljós kom að um þýskan togara var að ræða.
Jónína Rós Guðmundsdóttir

**Jónína Rós Guðmundsdóttir** (f. 6. júlí 1958) er íslenskur stjórnmálamaður og fyrrverandi alþingismaður Samfylkingarinnar. Jónína Rós sat um tíma í þingmannanefnd EFTA. Hún hefur helst barist fyrir að hugmyndir samtaka heimilinna verði teknar inn í nýtt húsnæðislánakerfi. Fyrir setu hennar á Alþingi var hún framhaldskólakennari við Menntaskólann á Egilsstöðum.

## Heimildir
Róbert Marshall

**Róbert Marshall** (f. 31. maí 1971) er upplýsingafulltrúi ríkisstjórnar Íslands.  Hann hefur starfað sem fréttamaður, stjórnmálamaður og leiðsögumaður.  Róbert var kjörinn á Alþingi fyrir Samfylkinguna í Alþingiskosningunum 2009, en bauð sig fram fyrir Bjarta framtíð í Alþingiskosningunum 2013.
Róbert starfaði lengi sem fréttamaður og starfaði á Vikublaðinu, Mannlífi, Tímanum og Stöð 2. Hann var kosinn formaður Blaðamannafélags Íslands árið 2003 og endurkjörinn árið 2005. Á sama ári hætti hann hjá Stöð 2 sem fréttamaður vegna mistaka í frétt um Íraksstríðið og varð síðar forstöðumaður fréttastöðvarinnar NFS. 

Árið 2007 varð Róbert aðstoðarmaður samgönguráðherrans Kristjáns L. Möller. 

Róbert bauð sig fram og var kosinn á þing fyrir Samfylkinguna í Suðurkjördæmi árið 2009. Í október 2012 sagði hann sig úr þingflokki Samfylkingarinnar en sagðist þó ætla að styðja ríkisstjórnina út kjörtímabilið. Hann bauð sig fram og var endurkjörinn fyrir Bjarta framtíð í Reykjavíkurkjördæmi suður í Alþingiskosningunum 2013. Róbert ákvað að gefa ekki kost á sér í Alþingiskosningunum 2016. 

## Heimildir


## Tenglar
* Alþingi.is - Þingmaður - Róbert Marshall
* Róbert Marshall á beinni línu hjá DV.is
Sigríður Ingibjörg Ingadóttir

**Sigríður Ingibjörg Ingadóttir** (f. 29. maí 1968) er íslenskur hagfræðingur og stjórnmálakona. Hún sat á Alþingi fyrir Samfylkinguna frá kosningunum 2009 til 2016.

Sigríður Ingibjörg var virk í starfi Kvennalistans undir lok tilvistar hans, sat í framkvæmdanefnd Reykjavíkuranga hans 1994-1996 og var fulltrúi flokksins í nefnd um endurskoðun kosningalaga 1994-1995. 

Frá 2007 hefur Sigríður gegnt ýmum trúnaðarstörfum fyrir Samfylkinguna. Hún var m.a. varaformaður Samfylkingarfélagsins í Reykjavík 2007-2009 og sat í bankaráði Seðlabanka Íslands frá 3. október 2007 þangað til ári síðar þegar hún sagði sig úr ráðinu.

## Heimildir
Skúli Helgason

**Skúli Þór Helgason** (f. 15. apríl 1965) er íslenskur stjórnmálamaður, borgarfulltrúi og fyrrum alþingismaður fyrir Samfylkinguna

Skúli fæddist í Reykjavík og foreldrar hans eru Helgi Skúlason (1933 – 1996) leikari og Helga Bachmann (1931– 2011) leikkona. Systir hans er Helga Vala Helgadóttir íslenskur lögfræðingur og fyrrum stjórnmálakona. Bróðir hans er Hallgrímur Helgi Helgason þýðandi og leikskáld. Sammæðra systir hans er Þórdís Bachmann þýðandi. Kona hans er Anna-Lind Pétursdóttir sálfræðingur og hann á fimm börn.

## Starfsferill
Skúli lauk stúdentsprófi frá Menntaskólanum í Reykjavík árið 1984, BA-próf í stjórnmálafræði frá Háskóla Íslands árið 1994 og MPA-próf í opinberri stjórnsýslu frá University of Minnesota árið 2005.

Skúli var dagskrárgerðarmaður hjá Ríkisútvarpinu frá 1984–1996. Hann var frá 1991–1992 varaformaður Stúdentaráðs Háskóla Íslands, síðar framkvæmdastjóri Stúdentaráðs Háskóla Íslands frá 1992–1993 og var í stjórn Félagsstofnunar stúdenta frá 1994–1996. Hann var dagskrárgerðarmaður hjá Bylgjunni frá 1996–1998 og dagskrárstjóri Bylgjunnar frá 1998–1999. 

Skúli var framkvæmdastjóri innlendra viðburða hjá Reykjavík - menningarborg Evrópu frá 1999–2000, útgáfustjóri hjá Eddu - miðlun og útgáfu frá 2001–2003 og varaformaður stjórnar Þróunarsamvinnustofnunar Íslands frá 2007–2008. Frá 2007–2009 var hann formaður stjórnar Iceland Naturally, formaður Hollvinasamtaka Minnesota-háskóla á Íslandi frá 2007 og frá 2010–2013 í nefnd um eflingu græna hagkerfisins.

## Stjórnmálaferill
Skúli var framkvæmdastjóri Samfylkingarinnar frá 2006–2009. 

Í Alþingiskosningum 2009 var hann kjörinn Alþingismaður fyrir Reykjavíkurkjördæmis suður þangað til að hann datt út af þingi í Alþingiskosningunum 2013 en náði hann kjöri sem varaþingmaður fyrir Reykjavíkurkjördæmis norður. Hann sat í Heilbrigðisnefnd frá 2009–2010, var formaður iðnaðarnefnd frá 2009–2010, í menntamálanefnd frá 2009–2011, formaður þess frá 2010–2011, í umhverfisnefnd 2010–2011, frá 2010–2011 í viðskiptanefnd, í allsherjar- og menntamálanefnd frá 2011–2013 og var í efnahags- og viðskiptanefnd frá 2011–2013. 

Í Borgarstjórnarkosningunum í Reykjavík 2014 náði hann kjöri fyrir Samfylkinguna og situr þar en. Hann er formaður skóla- og frístundaráðs. 

## Heimildir
Margrét Tryggvadóttir

**Margrét Tryggvadóttir** (f. 20. maí 1972) er íslenskur stjórnmálamaður og rithöfundur. Margrét var kosin á þing árið 2009 fyrir Borgarahreyfinguna (síðar Hreyfingin)) og sat á þingi 2009-2013. Árið 2013 bauð hún sig fram fyrir Dögun en náði ekki kjöri. Í Alþingiskosningunum árið 2016 bauð Margrét sig fram fyrir Samfylkinguna í 1-2. sæti í Suðvesturkjördæmi.

Margrét er með BA í bókmenntafræði og MA í menningarstjórnun hefur starfað sem fræðimaður, ritstjóri, þýðandi, rekið gallerí og skrifað bækur, einkum fyrir börn.

Helstu ritverk:
**Reykjavík barnanna*, ásamt Lindu Ólafsdóttur, 2021.
**Íslandsbók barnanna*, ásamt Lindu Ólafsdóttur, 2016.
**Útistöður*, 2014.
**Drekinn sem varð bálreiður*, ásamt Halldóri Baldurssyni, 2007.
**Sagan af undurfögru prinsessunni og hugrakka prinsinsum hennar*, ásamt Halldóri Baldurssyni, 2006.
**Skoðum myndlist – heimsókn á Listasafn Reykjavíkur*, ásamt Önnu C. Leplar, í samstarfi við Listasafn Reykjavíkur, 2006.
**Íslensk bókmenntasaga*, V bindi, 2006. Ein af höfundum.
*„Kinderbuchillustration, Entstehung einer Tradition“, Mehr als Trolle. Eis und Feuer. 1997. 
**Islande de Glace et de feu*, 2004. Ein af höfundum.
**Raddir barnabókanna*, Mál og menning, 1999 (endurútg. 2005) höfundur þriðjungs efnis.
Auk þess ýmsar greinar í tímaritum, blöðum og bloggi og þýðingar, einkum á barnabókum.

## Verðlaun og styrkir
*Barnabókaverðlaun Guðrúnar Helgadóttur fyrir bókina *Sterk*.
*Fjöruverðlaunin, bókmenntaverðlaun kvenna fyrir Íslandsbók barnanna 2016.
*Tilnefning til Íslensku bókmenntaverðlaunanna fyrir Íslandsbók barnanna 2016.
*Tilnefning til barnabókaverðlauna Reykjavíkur fyrir Íslandsbók barnanna 2017.
*Starfsstyrkur Hagþenkis vegna ritunar Íslandsbókar barnanna 2016.
*Bókin *Skoðum myndlist* var styrkt af Barnamenningarsjóði, Barnavinafélaginu Sumargjöf og *Menningarsjóði Íslandsbanka og Sjóvár. Bókin hlaut einnig Fjöruverðlaunin árið 2007.
*Bókin *Sagan af undurfögru prinsessunni og hugrakka prinsinum hennar* hlaut Íslensku barnabókaverðlaunin árið 2006.
*Bókin *Kóralína* eftir Neil Gaiman í þýðingu Margrétar var valin önnur besta þýdda barnabókin árið 2004 af Félagi starfsfólks bókaverslana.

## Tenglar
* Alþingi

## Heimildir
Magnús Orri Schram

**Magnús Orri Schram** (fæddur 23. apríl 1972) er íslenskur viðskiptafræðingur og framkvæmdastjóri. 

Hann er fyrrum Alþingismaður og formannsframbjóðandi í Samfylkingunni. Magnús var þingmaður flokksins frá 2009 til 2013. 

Hann hefur meðal starfað sem íþróttafréttamaður, kennari og markaðsstjóri.

## Tenglar
* Magnús Orri Schram á vef Alþingis
* Um Magnús á bloggsíðu hans
Mike Crang

**Dr. Michael A. Crang** er fyrirlesari í menningarlandfræði við Durham-háskólann í Bretlandi. Hann útskrifaðist í landfræði frá Cambridge-háskóla og seinna lauk hann PhD gráðu frá háskólanum í Bristol.

Helstu rannsóknir Crangs eru innan mannvistarlandfræði og fjalla um félagseinkenni (e.: relationship between social memory and identity), kenningar um svæði og skynjun mannsins á því sem og gagnrýnar kenningar (e.: critical theory).

Crang er meðhöfundur á tveimur akademískum ritum: *Tourist Studies* og *Time & Society*. Hann hefur einnig gefið út nokkrar bækur um mannvistarlandfræði, þekktust er *[[Thinking Space]]* sem hann skrifaði ásamt Nigel Thrift árið (2000) og *[[Cultural Geography]]* (1998). Crang situr nú í stjórn hjá hinu konunglega landfræðifélagi félags og menningar rannsóknarhópi.

## Tenglar
* Ferilskrá á heimasíðu Durham háskólans
Vatnahestur

**Vatnahestur** getur átt við:
* flóðhest, *Hippopotamus amphibius*
* nykur, þjóðsagnaveru sem líkist mjög hesti þar sem hófar snúa aftur og hófskeggin fram
* hest sem er traustur að vaða straumhörð vatnsföll

## Tenglar
* ‚vatnahestur‘ á Ritmálssafni Orðabókar Háskólans
Nykur (aðgreining)

**Nykur** getur átt við:

* Nykur, þjóðsagnaveru sem líkist mjög hesti þar sem hófar snúa aftur og hófskeggin fram.
* Nykurtjörn, lítið stöðuvatn í Svarfaðardal.
* Nykur-, nykraður, forskeyti sem hefur margar merkingar innan stærðfræðinnar.
* Nykur, sjálfsútgáfuforlag.

## Sjá einnig
* Nykuraðgerð
* Nykurblað (*Alocasia macrorrhizos*, *Alocasia macrorhiza*)
* Nykurfífill (*Homogyne alpina*)
* Nykurtala
* Nykurskáblað, vaxbegónía, vaxskáblað (*Begonia x erythrophylla*)
* Vatnahestur
Reynir í Mýrdal

**Reynir** (einnig þektur sem **Reynir í Mýrdal** eða **Reynir í Reynishverfi**) er sveitabær, kirkjustaður og áður prestssetur í Reynishverfi í Mýrdal og er einn af syðstu bæjum á Íslandi. Reynir er landnámsjörð og bjó þar landnámsmaðurinn Reyni-Björn, sem nam land á milli Hafursár og Kerlingadalsár samkvæmt Landnámabók.

Reynisfjara, sem kennd er við bæinn, er á milli Dyrhólaeyjar og Reynisfjalls og þykir sérlega falleg og tilkomumikil en brimasöm og hættuleg. Þó var töluvert útræði þaðan á árum áður og á meðal þeirra sem þaðan reru voru séra Jón Steingrímsson, sem var bóndi á Hellnum í Mýrdal um tíma, og Sveinn Pálsson læknir og náttúrufræðingur. Legstaður Sveins er í Reyniskirkjugarði.

Kirkja hefur verið á Reyni frá því skömmu eftir kristnitöku. Um miðja 19. öld var fyrsta timburkirkja í Vestur-Skaftafellssýslu byggð á Reyni en það er votviðrasamt í Mýrdalnum og hún fúnaði fljótt. Önnur kirkja var reist í stað hennar skömmu fyrir aldamótin 1900 en það fór á sömu leið fyrir henni. Árið 1966 var svo steinkirkjan sem nú stendur reist. Prestssetrið var flutt til Víkur í Mýrdal árið 1932.

## Kirkjusmiðurinn
Til er gömul þjóðsaga um kirkjusmíði á Reyni og er hún svona: 

## Heimildir
* 
*
Brian Dietzen

**Brian Dietzen** (fæddur 14. nóvember 1977) er bandarískur leikari sem er þekktastur fyrir hlutverk sitt í *[[NCIS]]* sem aðstoðarréttarlæknirinn Jimmy Palmer.

## Einkalíf
Dietzen fæddist í Colorado, Bandaríkjunum. Útskrifaðist með BFA gráðu í leiklist frá háskólanum í Colorado við Boulder. 

## Ferill
### Leikhús
Dietzen kom fram í leikritun á borð við *All of My Sons*, *Equus* og *Waiting for Godot*. Kom hann einnig fram í *Death and the Maiden*, *Antigone* og *Abingdon Square*. Brian gekk til liðs við Colorado Shakespeare hátíðina og kom fram þar í tvö ár. Kom hann fram í *Henry IV hluti I og II*, *Henry V* og *Julius Caesar*.

### Sjónvarps
Árið 2002 þá var Dietzen boðið gestahlutverk í *[[My Guide to Becoming a Rockstar]]* þar sem hann lék trommarann í hópnum. Dietzen hefur síðan 2004 leikið aðstoðarréttarlæknirinn Jimmy Palmer í *[[NCIS]]*.

### Kvikmyndir
Kom hann fram í kvikmyndinni *[[From Justin to Kelly]]* árið 2003. Á meðan hann var við upptökur á myndinni í *[[Miami]]* þá stofnaði hann skop-grín hópinn *The Norm* með Kevin Rankin og Jill Farley. Hefur hópurinn framleidd lifandi skopþátt og vinsæla netseríu að nafni *Coaching Life*. 

## Kvikmyndir og sjónvarp

## Heimildir
* 
* 

## Tenglar
* 
* Heimasíða Brian Dietzen
Viðskiptablaðið

***Viðskiptablaðið*** er íslenskt tímarit, sem gefið er út á hverjum miðvikudegi af útgáfufélaginu Myllusetri ehf. Blaðið fjallar aðallega um viðskipti og efnahagsmál.

Blaðið var stofnað árið 1994 og kom þá út á miðvikudögum. Frá janúar 2004 kom það einnig út á föstudögum og frá febrúar 2007 bættust þriðjudagar og fimmtudagar við og kom blaðið þá út fjórum sinnum í viku. Á þeim tíma var blaðið í eigu dótturfélags Exista. Í desember 2008 skipti blaðið um eigendur og varð aftur vikublað. Núverandi ritstjóri er Trausti Hafliðason.

Systurblað og fylgirit Viðskiptablaðsins er *[[Fiskifréttir]]*, sérblað um sjávarútvegsmál, sem komið hefur út frá 1983 og var áður sjálfstætt blað. Ritstjóri þess er Svavar Hávarðsson.

Fréttasíða Viðskiptablaðsins er vb.is og síður Fiskifrétta eru fiskifrettir.is og skip.is .

## Eignarhald
Viðskiptablaðið er í eigu Mylluseturs ehf. Myllusetur er í eigu Péturs Árna Jónssonar sem á 67% hlut í gegnum félagið PÁJ Invest ehf. og Sveins B. Jónssonar sem á 33% hlut í gegn um félagið SBJ Invest.

## Tilvísanir


## Heimildir
* Heimasíða Viðskiptablaðsins, skoðuð 1. maí 2011. 
*
Garðar í Reynishverfi

**Garðar** er bær í Reynishverfi í Mýrdal, sunnan og vestan undir Reynisfjalli, og er syðsti bær á Íslandi. Svo hefur þó ekki verið nema í tæp 250 ár því byggð hófst ekki á Görðum fyrr en eftir miðja 18. öld.

Austan við bæinn í Görðum er hæð sem heitir Hjallar og má þar ekki hreyfa við neinu, annars er sagt að illa fari. Sunnan við Garða, í suðvestanverðu Reynisfjalli, eru fallegar stuðlabergsmyndanir og hellar. Einn þeirra heitir Hálsanefshellir og þar hélt ljósmyndarinn Rax sýningu árið 2004 í tilefni af útkomu bókar sinnar, *Andlit norðursins*. Sýningin stóð þó aðeins skamma stund því brimasamt er við hellisopið.

## Heimildir
* 
*
Söngvakeppni evrópskra sjónvarpsstöðva 2011

**Söngvakeppni evrópskra sjónvarpsstöðva 2011** var 56. söngvakeppni evrópskra sjónvarpsstöðva og var haldin í Düsseldorf í Þýskalandi vegna þess að Lena Meyer-Landrut vann keppnina árið 2010 með laginu „Satellite“.

## Þáttakendur
### Fyrri undanúrslit

### Seinni undanúrslit

## Úrslit
Glímufélagið Ármann

**Glímufélagið Ármann** er reykvískt íþróttafélag, sem rekur sögu sína allt aftur til ársins 1888. Það er því í hópi elstu félagasamtaka á Íslandi.

Félagið spilar í efstu deild í körfuknattleik karla og kvenna keppnistímabilið 2025-2026. Karlaliðið var seinast í efstu deild í körfuknattleik árið 1981 en kvennaliðið 1960.

## Skipulag
Ármann er fjölgreinaíþróttafélag, en var á sínum tíma stofnað um glímuiðkun. Er sérstaklega tekið fram í lögum félagsins að því beri að standa vörð um íslensku glímuna. Í gegnum tíðina hafa Ármenningar lagt stund á velflestar íþróttagreinar, en í seinni tíð hefur áherslan einkum verið lögð á aðrar greinar en boltaíþróttir.

Félagssvæði Ármanns var í Túnunum um áratuga skeið, en flutti síðar í Laugardalinn ásamt Knattspyrnufélaginu Þrótti. Starfa félögin tvö náið saman og skipta á milli sín íþróttagreinum.

Skjaldarglíma Ármanns er eitthvert elsta og sögufrægasta íþróttamót landsins. Í ársbyrjun 1908 var verðlaunagripur, Ármannsskjöldurinn, gefinn til kappglímunnar, og skyldi hann veittur til heiðurs mesta glímumanni Reykjavíkur. Í umtali fór glímumótið að draga nafn af verðlaunagripnum og kallast Skjaldarglíma Ármanns. 

## Deildir
Íþróttadeildir Ármanns eru: almenningsíþróttadeild, fimleikadeild, frjálsíþróttadeild, glímudeild, júdódeild, körfuknattleiksdeild, lyftingadeild, sunddeild, skíðadeild og taekwondodeild.

Af greinum sem félagið hefur áður keppt í mætti nefna knattspyrnu, handknattleik, kappróður og sundknattleik.

## Sjá einnig
*Ármann (körfuknattleikur karla)
*Ármann (körfuknattleikur kvenna)